मालती को पार्क घुमाने निकलीं देसी गर्ल, शेयर किया क्यूट वीडियो
Actress Priyanka Chopra Daughter Malti Marie Video goes Viral. ग्लोबल स्टार प्रियंका चोपड़ा ने बेटी मालती मैरी चोपड़ा जोनस का एक क्यूट वीडियो अपने सोशल मीडिया पर शेयर किया है
ग्लोबल स्टार प्रियंका चोपड़ा ने बेटी मालती मैरी चोपड़ा जोनस का एक क्यूट वीडियो अपने सोशल मीडिया पर शेयर किया है, जिसमें पहली बार मालती की आवाज सुनने को मिली। वीडियो में प्रियंका, मालती को पार्क में घुमा रही हैं।
मालती स्ट्रोलर पर हैं और पार्क में घूमने का मजा ले रही हैं। उनके हंसने की आवाजें सुनाई दे रही है। हालांकि वीडियो में उनका चेहरा छिपा हुआ है लेकिन उनके पैर दिखाई दे रहे हैं जो लगातार हिल रहे हैं।
सेलेब्स ने दिए रिएक्शन 
प्रियंका के इस वीडियो पर इलियाना डिक्रूज ने लिखा, 'माय हार्ट।' काजल अग्रवाल और दीया मिर्जा ने भी रेड हार्ट वाले इमोजी पोस्ट किए। वहीं एक यूजर ने कमेंट कर लिखा, '@प्रियंकाचोपड़ा ये लाइफ का बहुत प्यारा समय है, जो फिर से वापस नहीं आएगा'।
मां के साथ खिलौने लेने पहुंची थीं मालती
इससे पहले प्रियंका ने बेटी के साथ कुछ प्यारी तस्वीरें फैंस के साथ शेयर की थीं। इन फोटोज में मालती मां के साथ खिलौने की दुकान पर नजर आ रही हैं। प्रियंका ने पोस्ट को शेयर करते हुए कैप्शन में लिखा था, 'सैटरडे डन राइट'।
एक तस्वीर में जहां प्रियंका शॉपिंग के दौरान मालती को गोद में उठाए नजर आ रही थीं तो वहीं दूसरी फोटो में नन्ही सी मालती फूड कार्ट को पकड़कर खड़े होने की कोशिश करती नजर आ रही थीं।
पिछले महीने पहली बार बेटी के साथ आई थीं भारत
प्रियंका चोपड़ा पिछले महीने ही बेटी के साथ पहली बार भारत आई थीं। इस दौरान वह अपनी नन्ही बेटी के साथ मुंबई के सिद्धिविनायक मंदिर पहुंची थीं।
